Agri SA herbevestig sy posisie oor hidrouliese breking in Suid-Afrika - ProAgri
by Benine Cronje 5th July 2017, 12:42 pm 72 Views Comments Off on Agri SA herbevestig sy posisie oor hidrouliese breking in Suid-Afrika
Die probleem met die toestaan van tegniese samewerkingspermitte en eksplorasieregte vir skaliegas ingevolge Suid-Afrika se Wet op die Ontwikkeling van Minerale en Petroleum Hulpbronne is dat dit die houers van sodanige regte die ekslusiewe reg gee om aansoek te doen vir produksieregte en om sodanige regte te verkry, sê Agri SA se hoof van Natuurlike Hulpbronne, Janse Rabie. Daarom sou dit onwys wees om nie vanaf die begin ‘n posisie oor hierdie kwessie in te neem nie, wetend dat regte wat vandag verkry word reeds die houers van sodanige regte mag toelaat om in die toekoms voort te gaan met volskaalse produksie.
Gegewe Suid-Afrika se bedenklike watersituasie en die bedreiging vir voedselsekerheid indien die risiko’s verbonde aan hidrouliese breking en skaliegas-ontwikkeling sou materialiseer, is Agri SA van mening dat hierdie aangeleentheid in Suid-Afrika met uiterste versigtigheid benader moet word.
Pro-Agri Forum* is die jongste korporatiewe lid by Agri SA
Agri SAhidrouliese brekinghidrouliese breking in SA
Previous article Farmers: Saro provides what you need
Next article Buhler innovates for better food
Buhler innovates for better food